KF Tirana (Albaniż: Klubi i Futbollit Tirana) huma l-aktar klabb tal-futbol Albaniż li għandhu suċċess , hu għanhu 51 trofej ewlenin fil-pajjiż. KF Tirana huma wieħed mill-aktar klabbs tal-futbol popolari f'Tirana, b'numru konsiderevoli ta' partitarji fl-Albanija u fid-dinja. KF Tirana jilgħab il-logħob f'daru fil-kapitali Albaniża, Tirana, fl-Istadju Selman Stërmasi jew fl-Istadju Qemal Stafa. Il-klabb kien fundat fis-16 ta' Awwissu 1920 taħt l-isem ta' ""Agimi Sports Association"". Fl-1927 il-klabb ġie mibdul għal SK Tirana (Albaniż: Sportklub Tirana), fl-1947 ""17 Nëntori Tirana"", fl-1952 ""Puna Tirana"", u fl-1956 reġaw għal ""KS 17 Nëntori"", u fl-1991 il-klabb kien maqsum f'żewġ fergħat, il-fergħa multidixxiplinarja ġiet msemmija ""KS Tirana"" u l-fergħa tal-futbol ""KF Tirana"". Tirana rebħu l-ewwel titolu tagħhom fl-ewwel kampjonat Albaniż. KF Tirana huma l-uniku klabb fl-Albanija li pparteċipaw f'kull kampjonat tas-Superliga Albaniża kif ukoll it-Tazza Albaniża bdiet fl-1938. Barra minn hekk, ""il-bojod u l-bluni"" irrappreżentaw l-aktar skwadra qawwija Albaniża fl-Ewropa li huma għaddew 11-il darba mill-ewwel rawnd fl-istorja ta' 46 sena tagħhom. Il-klabb ħa sehem għal-ewwel darba fil-kompetizzjoni tat-Tazza Ewropea fl-istaġun 1965–66. KF Tirana ġew maħtura membri tal-ECA.